Os Estatos Unitos son oficialment un estato secular; a  primera enmienda a la Constitución d'os Estatos Unitos guarencía o libre eixercicio d'a relichión y prohibe a creyación d'un gubierno relichioso. En un estudeyo de l'anyo 2002, o 59% d'os americans dicioron que a relichión chuga un "papel muit important en as suyas vidas", una zifra muito mayor que en denguna atra nación rica.[129] D'alcuerdo con una enqüesta de 2007, o 78,4% d'os adultos s'identifican como cristians,[130] estando un 86,4% en 1990.[131] Os protestants suposan un 51,3% d'os cristians, mientres que os catolicos son un 23,9%. O estudeyo categoriza como evanchelicos de raza blanca a un 26,3% d'a población, estando o grupo relichioso más gran d'o país;[130] atro estudeyo estima que os evanchelicos de totas as razas son entre un 30% y un 35%.[132] O porcentache de ciudadans de relichions no-cristianas yera en 2007 d'un 4,7%, estando d'o 3,3% en 1990.[131] As prencipals fes no cristianas son o chudaísmo (1,7%), budismo (0,7%), islam (0,6%), hinduismo (0,4%) y unitarismo universalista (0,3%).[130] Un 16,1% d'a poblazión se describiba en l'anyo 2007 como agnostico, ateo u sin de relichión[130], quan iste porcentache yera en 1990 de 8,2%.[131]